open-index/open-wikipedia-markdown huggingface dataset:
Ivan Telegin

**Ivan Aleksejevitš Telegin** (vene keeles Иван Алексеевич Телегин; sündinud 28. veebruaril 1992 Novokuznetskis) on Venemaa jäähokimängija, kes mängib keskründajana KHL-i klubis Omski Avangard.

Telegin alustas karjääri 2009. aastal Põhja-Ameerikas, mängides kolm hooaega Ontario Hockey League'i klubides Saginaw Spirit ja Barrie Colts. Hooajal 2012–13 mängis ta American Hockey League'i klubi St. John's IceCapsi ridades.

2010. aastal valis Atlanta Thrashers ta NHL-i ''draft''is 101. valikuna, kuid NHL-is ei ole ta kunagi mänginud.

Alates hooajast 2014–15 mängis ta Moskva CSKA-s. Hooajal 2016–17 valiti ta KHL-i tähtede mängule. Hooajal 2018–19 võitis ta klubiga Gagarini karika.

2020. aasta mais sõlmis ta kaheaastase lepingu Avangardiga.

Venemaa koondise koosseisus on ta maailmameistrivõistlustelt võitnud kolm pronksmedalit. 2018. aasta taliolümpiamängudel tuli ta Venemaa olümpiakoondisega olümpiavõitjaks.

## Viited

## Välislingid
* Ivan Telegin KHL.ru lehel
* Ivan Telegin hockeydb.com lehel
Ančia järv

**Ančia järv** (poola *Hańcza*) on järv Leedus Lazdijai rajoonis Veisiejai linna juures. Järve kallastel asuvad Vainežerise, Jezdase ja Dainaviškiai külad.

Kaldajoone pikkus on 33 kilomeetrit. Vee läbipaistvus on 0,9-1,1 meetrit. Järv on kujunenud nelja liustikuoru ühinemispaika.  Kaldad on valdavalt kõrged  (läänekaldal 20-25 meetrit) ja metsased, põhiliselt kasvab seal mänd 10 % kaldast on soostunud. Järve põhjapoolsem osa kannab ka nime **Veisiejis**, selle pindala on 0,47 km², sügavus aga 25 meetrit.

Järve kaldavöönd on kitsas ja liivane, kohati ka kruusane, valdavalt kasvavad seal pilliroog, alss, osi ja kaisel. Kaladest elavad järves säinas, haug, säga, särg, linask, rääbis, latikas, ahven, angerjas, kiisk, nurg, roosärg ja viidikas.
## Viited
Pagar

**Pagar** on leiba-saia, pirukaid, küpsiseid ja muid selliseid küpsetisi valmistav oskustööline. Kondiitritooteid valmistav pagar on **[[kondiiter]]** ehk suhkrupagar.

## Viited
Sanremo laulufestival

**Sanremo laulufestival** (Sanremo Festival della canzone italiana) on Itaalias Sanremos alates 1951. aastast toimuv laulufestival.

Sanremo festival on ilmselt esimene ja vanim toimiv laulufestival. Teda peetakse ka Eurovisiooni lauluvõistluse otseseks eeskujuks. Reeglina on Itaaliat Eurovisiooni lauluvõistlusel esindanud just Sanremo festivali võidulaul.

Festivali iseärasuseks on olnud see, et perioodil 1953–1971 (v.a 1956) esitasid sama laulu vähemalt kaks erinevat esitajat.

Hiljem on mitmel korral muudetud esinejate kategooriaid: lisatud uustulnuka kategooria, suure artisti kategooria, sisse viidud eraldi arvestus naiste ja meeste kategoorias, jm.

Sanremo festival on paljudele Itaalia lauljatele ja laulutegijatele olnud oluliseks etapiks teel tuntusele.

Festivalil esitatud lauludest on mitmed saanud populaarseks ka Eestis, seda nii eestikeelse versioonina kui ka originaalesituste kujul. Eriti populaarsed on olnud 1958. aasta võidulaul "Nel blu dipinto di blu (Volare)" ja 1960. aastate võidulaulud "Romantica" ja "Non ho l'eta". Aga populaarsed ja raadios tihti eetris olnud laulud on olnud ka muud festivalil esitatud võistluslaulud, nagu "Quando m'innamoro", "La pioggia", "Che sará", "L'italiano", "Ci sará", "Non voglio mica la luna", "Tanti auguri", "Con te partirò", "Laura non c'è". Mitmest neist on tehtud ka väga häid ja võib-olla originaalist paremaidki eestikeelseid versioone ("Jätke võtmed väljapoole" – "Tanti auguri").

Eurovisioonil on Itaalial olnud suurem edu lauludega "Aprite le finestre" ja "Amami se vuoi" (ESC1956 nr 2), "Al di là" (ESC1961 nr 5), "Uno per tutte" (ESC1963 nr 3), "Non ho l'eta" (ESC1964 nr 1), "Se piangi, se ridi" (ESC1965 nr 5), "L'amore è un attimo" (ESC1971 nr 5), "Si" (ESC1974 nr 2), "Era" (ESC1974 nr 3); "I treni di Tozeur" (ESC1984 nr 5), "Gente di mare" (ESC1987 nr 3), "Insieme" (ESC1990 nr 1), "Rapsodia" (ESC1992 nr 4), "Fiumi di parole" (ESC1997 nr 4), "Madness of Love" (ESC2011 nr 2), "Non mi avete fatto niente" (ESC2018 nr 5).

## Võitjad

x – Eurovisiooni lauluvõistlust (ESC) ei toimunud aastatel 1951–1955 ja 2020. 
n – Itaalia ei osalenud ESC-l. 
– – Sanremo Festivali võidulaul ei esindanud Itaaliat ESC-l.n/a – ESC tulemusi ei ole veel teada.

## Välislingid
* Sanremo Festival della canzone italiana.
* Sanremo Music Festival
* Itaalia muusika
Reinhard Tritscher

**Reinhard Tritscher** (5. august 1946 – 20. september 2018) oli Austria mäesuusataja.

1972. aasta olümpiamängudel Sapporos sai ta suurslaalomis kaheksanda koha.

Maailma karikasarja üldarvestuses sai ta 1968/69. aasta hooajal kolmanda koha.
Rodrigo Caio

**Rodrigo Caio Coquette Russo** (sündinud 17. augustil 1993 Dracenas) on Brasiilia jalgpallur, keskkaitsja. Ta mängib Brasiilia kõrgliiga klubis Flamengo.

Ta alustas klubikarjääri São Paulos, kus mängis kokku kaheksa hooaega.

2018. aasta detsembris sõlmis ta lepingu Flamengoga.

## Koondisekarjäär
Debüüdi Brasiilia rahvuskoondises tegi ta 30. mail 2016 sõprusmängus Panama jalgpallikoondis vastu.

Samal aastal kuulus ta Brasiilia koondise meeskonda Copa América Centenario, kuid üheski mängus ta platsile ei pääsenud.

2016. aasta suveolümpiamängudel tuli ta Brasiilia meeskonnaga olümpiavõitjaks.

## Saavutused
;São Paulo
*Copa Sudamericana: 2012
;Flamengo
;Flamengo
*Campeonato Brasileiro Série A: 2019
*Copa Libertadores: 2019
*Campeonato Carioca: 2019

## Viited
Nenê (jalgpallur)

**Anderson Luiz de Carvalho** (mängijanimega **Nenê**; sündinud 19. juulil 1981 Jundiaís) on Brasiilia jalgpallur, kes mängib poolkaitsjana Brasiilia kõrgliigaklubis Juventude.

Ta alustas klubikarjääri 1999. aastal Paulistas. Lisaks kodumaa klubidele on ta karjääri jooksul mänginud veel Hispaania, Prantsusmaa, Katari ja Inglismaa klubides.

Hooaegadel 2007–08 ja 2009–10 mängis ta Prantsusmaa kõrgliigaklubis Monaco. Viimasel hooajal lõi ta Monaco särgis kõrgliigas 14 väravat ning valiti liiga parimaks välismängijaks. 

Aastatel 2010–2013 mängis ta Prantsusmaa kõrgliigaklubis Paris Saint-Germain. Hooaegadel 2010–11 ja 2011–12 valiti ta Prantsusmaa kõrgliiga hooaja sümboolsesse koosseisu. Hooajal 2011–12 lõi ta kõrgliigas 21 väravat, jagades sellega liiga hooaja suurima väravaküti arvestuses koos Olivier Giroudiga esikohta.

2018. aasta jaanuaris sõlmis ta kahe aasta pikkuse lepingu Brasiilia kõrgliigaklubiga São Paulo. 2019. aastal suundus ta Fluminensesse. Pärast seda on ta mänginud veel Vasco da Gamas ja Juventudes.

## Saavutused
;Paulista
*Campeonato Brasileiro Série C: 2001
;Paris Saint-Germain
*Ligue 1: 2012–13
;Vasco da Gama
*Campeonato Carioca: 2016

## Viited
Siyabuswa

**Siyabuswa** on linn Lõuna-Aafrika Vabariigis Mpumalanga provintsis Nkangala ringkonnas.

Aastatel 1981–1986 oli Siyabuswa KwaNdebele bantustani pealinn.

Lõuna-Aafrika Vabariigi 2011. aasta rahvaloenduse andmetel oli Siyabuswa elanikest mustanahalisi aafriklasi 99,47%, India või Aasia päritolu inimesi 0,34%, värvilisi 0,06%, valgeid 0,03% ja teisi 0,10%. Ndebele keelt pidas emakeeleks 71,24% inimesi, pedi keelt 11,32%, suulu keelt 6,71%, sotho keelt 2,85%, svaasi keelt 1,95%, tsonga keelt 1,49%, inglise keelt 1,16% ja tsvana keelt 1,11%.

## Viited
Diego Souza

**Diego de Souza Andrade** (sündinud 17. juunil 1985 Rio de Janeiros) on Brasiilia jalgpallur, ründav poolkaitsja või ründaja. Ta mängib Brasiilia kõrgliiga klubis Grêmio.

Ta on peaaegu kogu oma klubikarjääri veetnud Brasiilias ning mänginud kokku kümne Brasiilia klubi meeskonnas.

Aastatel 2008–2010 mängis ta Palmeirases. 2008. ja 2009. aasta hooajal valiti ta Brasiilia kõrgliiga hooaja sümboolsesse koosseisu ja 2009. aastal lisaks kõrgliiga parimaks mängijaks. 2011. aasta hooajal mängis ta Vasco da Gamas ning taas valiti ta Brasiilia kõrgliiga hooaja sümboolsesse koosseisu.

2016. aastal lõi ta Brasiilia kõrgliigas Sport Recife särgis 14 väravat, millega oli liigas kahe teise mängija kõrval hooaja parim väravakütt.

## Koondisekarjäär
Debüüdi Brasiilia rahvuskoondises tegi ta 11. oktoobril 2009 mängus Boliivia vastu.

Esimese värava lõi ta koondise särgis 2017. aasta juunis sõprusmängus Austraalia vastu.

## Saavutused
;Fluminense
*Campeonato Carioca: 2005
;Flamengo
*Copa do Brasil: 2006
;Grêmio
*Campeonato Gaúcho: 2007
;Palmeiras
*Campeonato Paulista: 2008
;Vasco da Gama
*Copa do Brasil: 2011
;Sport
*Campeonato Pernambucano: 2017

## Viited
Põlletamine

**Põlletamine**  oli eesti talupojapulmas pruudile põlle ettesidumine, sest põll oli abielunaise kohustuslik riideese. 

Reeglina järgnes see tanutamisele ja moodustas sellega koos siirderiituse välise, nähtava külje. Põlletamine oli küll laialdaselt tuntud, kuid ei olnud pulmariituse vältimatu osa. Tava oli kombeks peamiselt Põhja-Eestis. Kohati tehti seda ka enne tanutamist, isegi mõrsjakodus ning enne kirikusse sõitmist; teisal on see seotud mõrsja ehtimisega ja veimevaka jagamisega. 

Põlle etteseadja ehk põlletaja oli tavaliselt peiupoiss või pruudivend. Nagu tanu pähe, nii sobitati ka põlle ette kolmel korral. Kui algselt tõsine, maagilise sisuga tava muutus mänguliseks naljatluseks, siis suurenes ka sobituste arv. Pärast katsetusi leiti siiski põllele õige koht ja see seoti ette: tanutatud ja põlletatud mõrsjast sai noorik. Põlletamisele järgnes tavaliselt kohe põlle lappimine. 

## Viited
Põlle lappimine

**Põlle lappimine**, ka *põlle paikamine*, oli eesti talupojapulmas pulmarituaali eraldi episood ning järgnes põlletamisele. 

Põlle lappimise algatas pruudi vend. Kurtes, et peigmees on ostnud katkise põlle, kutsus ta pulmalisi põlle lappima (nt Lüganuse, Juuru, Märjamaa, Laiuse jne). Põll asetati õlgedega kaetud põrandale ja seda tuli pulmalistel rahaga katta. Esimese mündi heitis peig. Peiupoisid tõid pulmalisi ükshaaval põlle lappima. Pruudi vend näitas piitsavarrega, siin on auk ja siin auk! Auku sobis lappida hõbe-, mitte vaskrahaga, hiljem pandi juba paberraha. Et pruudile tööd muretseda, siis visati tihti rahad õlgedesse (Audru). Mõnel pool raha pandi koguni võistu: pruudi sugulane pani raha ja ütles: «Pruudi käsi peal!», siis pani peigmehe sugulane ja ütles «Peigme käsi peal» (Põltsamaa) jne. 

## Viited

## Välislingid
* Põlle lappimine, TLM _ 207 G 254, Tallinna Linnamuuseum
Pulmaviin

**Pulmaviin** oli alkohoolne jook eesti talupojapulmas.

Pulmaviin oli meega magustatud ja naistepunaga värvitud viin. Pulmaviin oli ka pulmapassiks.
Kuigi pulmakommetes on rohkesti mainitud viina, ei tähenda see, et pulmades oleks palju joodud. Põhiline pulmajook oli õlu. Viin oli mõneti rituaalne jook, mida pakuti lonksu kaupa ja joodi kindlatel puhkudel. Värvitud viin taandus kasutuselt tavalise viina ees 19. sajandi teise poole jooksul.

## Viited
Koitjärv (perekonnanimi)

**Koitjärv** on eesti perekonnanimi.

Nimede eestistamisel määrati *Koitjärv* uueks perekonnanimeks isikutele, kelle perekonnanimi oli Anderson, Graustein, Gross, Habicht, Hirsch, Kirstein, Köök, Kraupmann, Kreitsberg, Kriegeberg, Kriegerberg, Kronfeld, Kuktaal, Küttmann, Lätlane, Linzbach, Lusmann, Sidok, Uljata, Zeisig.

2021. aasta 1. jaanuari seisuga on perekonnanimi *Koitjärv* Eestis 18 mehel ja 19 naisel.

## Nime kandjaid
*Teet Koitjärv (*1963), riigiametnik ning looduskaitse- ja omavalitsustegelane.

## Viited
Klaarpõll

**Klaarpõll** oli 19. sajandil Eestis eriti pidulik naiste riietusese, mis valmistati õhukesest klaasbatistist ja mida ehtisid suured tikitud lilled. 

## Viited
Pruudipõll

**Pruudipõll** oli 19. sajandi lõpupoole Muhus sealses pulmatraditsioonis kasutatud põll.

Põll oli omakootud poolvillasest materjalist ning punast või oranži värvi. Põll valmistati üleni pappalusel ja kaunistati helmestikandi, kuljuste, müntide jm. ripatsitega. 

## Viited
Kiutpõll

**Kiutpõll** oli 19. sajandil Muhus kasutatud põll.

Põll oli omakootud poolvillasest materjalist ning pikitriibuline. Põlle pappkõvendil olevat värvilist alast kaunistasid kardpael, ristpistes tikand, piiprellid jms. 

## Viited
Hayabusa 2

**Hayabusa 2** (jaapani keeles はやぶさ2 'rabapistrik 2') on Jaapani kosmoseagentuuri JAXA kosmoseaparaat, mille eesmärk on uurida asteroidi 162173 Ryugu ja tuua sellelt Maale pinnaseproove. 

Missioon startis 3. detsembril 2014 Tanegashima Kosmosekeskusest ja jõudis Ryugu orbiidile 27. juunil 2018. Hayabusa 2 võttis Ryugult pinnaseproovid 21. veebruaril ja 5. aprillil 2019. Aparaat uuris Ryugut novembrini 2019 ja asus seejärel tagasiteele Maa suunas. Kapsel pinnaseproovidega eraldus aparaadist 220 000 km kaugusel Maast ning see maandus 5. detsembril 2020 Austraalias Woomeras. Hayabusa 2 suundus uurima asteroidi 1998 KY26, mille juurde saabub 2031. aastal.

Hayabusa 2 on edasiarendatud Hayabusast, mis uuris aastatel 2005-2007 asteroidi 25143 Itokawa. 21. septembril 2018 eraldusid Hayabusa 2 küljest kaks kulgurit, mis maandusid edukalt Ryugu pinnale. 

## Viited
Eesti Kool

**Eesti Kool** on olnud mitme väljaande nimi:
*Eesti Kool (ajakiri, 1935)
*Eesti Kool (ajakiri, 1918)
*Eesti Kool (jätkväljaanne, 1965)
Kraupmann

**Kraupmann** (*Kraupman*) on eesti perekonnanimi.

Nimede eestistamisel määrati Kraupmann-nimelistele isikutele uueks perekonnanimeks Koitjärv.

*Kraupmann* (*Kraupman*) on unikaalne perekonnanimi, mida on pandud vaid Albu mõisas Järva-Madise kihelkonnas Järvamaal ühele perele.

2025. aasta 1. jaanuari seisuga perekonnanime *Kraupmann* kandvaid inimesi Eestis ei ela või on neid vähem kui 5.

## Viited
Rüpepoiss

**Rüpepoiss** oli eesti talupojapulmas pruudile peiukodus tavaliselt esimese söömise ajal sülle pandud poiss, kes jäi sinna söögiajaks. 

Rüpepoisiks valiti enamasti peiu kõige noorem meessoost sugulane või ristilaps. Lapsele andis mõrsja pärast sukad ja vöö või kindad (nt Haljala, Kuusalu, Vigala, Pärnu jne). Tegemist on viljakusmaagilise tavaga, mille eesmärgiks oli, et pruudil oleks hea lasteõnn ning noorpaari esimene laps oleks poisslaps. 
 
Mõnes kohas on last nimetatud ka *sülepoisiks* (Keila, Pöide, Tori, Tarvastu jne). Lisaks oli tava rakendamise aeg mõneti erinev: sülepoiss pandi mõrsjale sülle kohe, kui ta peiu koju jõudis; pärast söömist, ent enne põlle lappimist; õhtusöögil; esimesel hommikul peiukodus enne nooriku tantsitamist.

## Viited
Pulmakott

**Pulmakott** oli pulmaliste poolt pulma kaasa toodud toidukott. 

Pulmakott oli üle maa tuntud. Vallalised kutsutud pulmalised tulid enamasti ilma kotita. 

Kutsutud abielus või perekonnaga pulmaliste kaasavõetav toidukott sisaldas tavaliselt leiba ja saia või kahte sorti leiba; soolaliha või kuivatatud-suitsutatud lamba- või seakintsu; lännikuga võid, 19. sajandi teisel poolel ka pool toopi viina. Lisaks võeti kaasa kohupiima, sõira, kartuleid, piima, mune. Tavas avaldub omaaegse küla vastastikune abistamine. Pulmakoti toojale andis perenaine mõnikord pudelist pulmaviina rüübata.

## Viited
Koloti

**Koloti** on linn Lõuna-Aafrika Vabariigis Limpopo provintsis Capricorni ringkonnas Polokwane vallas.

Lõuna-Aafrika Vabariigi 2011. aasta rahvaloenduse andmetel oli Koloti elanikest mustanahalisi aafriklasi 99,75%, värvilisi 0,17%, valgeid 0,04%, India või Aasia päritolu inimesi 0,02% ja teisi 0,01%. Pedi keelt pidas emakeeleks 95,37%, suulu keelt 1,07%, ndebele keelt 0,61% ja inglise keelt 0,58%.

## Viited
Aleknonys

**Aleknonys** on küla Leedus Alytuse rajoonis Simnase vallas. Aleknonys asub Žuvintase järve kaldal. Külas on Žuvintase biosfäärikaitseala direktsioon.

## Viited
Elandskraal

**Elandskraal** on linn Lõuna-Aafrika Vabariigis Limpopo provintsis Sekhukhune ringkonnas Ephraim Mogale vallas.

Lõuna-Aafrika Vabariigi 2011. aasta rahvaloenduse andmetel oli Elandskraali elanikest mustanahalisi aafriklasi 99,42%, India või Aasia päritolu inimesi 0,30%, värvilisi 0,27% ja teisi 0,02%. Pedi keelt pidas emakeeleks 80,61% inimesi, tsonga keelt 5,36%, suulu keelt 4,85%, ndebele keelt 3,06%, tsvana keelt 1,69% ja svaasi keelt 1,17%.

## Viited
NGINX

**NGINX** on vabavaraline tarkvara, mida kasutatakse peamiselt veebiserverina. Lisaks saab seda kasutada kirjade-postiteenuse puhverserverina (IMAP, POP3, SMTP) ja ka koormuse jaoturina *(inglise k. load balancer)* HTTP, TCP ja UDP serveritele.

## Ajalugu
Igor Sysoev alustas projektiga aastal 2002 ning kirjutas NGINX-i esialgu *[[C10K probleem]]i* lahendamiseks. *C10K* probleemi näol on tegemist 1999. aastal Dan Kegeli loodud terminiga selgitamaks veebiserverite suutmatust toime tulla rohkete samaaegsete ühendustega. Oma sündmuspõhise ja asünkroonse arhitektuuriga sai NGINX-st kiiresti kõige kiirem saadaval olev veebiserver.

Pärast projekti vabavaraliseks muutmist aastal 2004 hakkas projekt eksponentsiaalset arenema ning Sysoev otsustas asutada ettevõtte NGINX, Inc. (aastal 2011). Ettevõtte eesmärk oli toetada platvormi arendust ning turule toodi toode nimega NGINX Plus, mille näol on tegemist laiendatud funktsionaalsusega eelkõige ettevõtetele suunatud kaubandusliku tootega.

## Nginx vs Nginx Plus

NGINX'st on kaks versiooni - OSS NGINX ja NGINX Plus. Viimane pakub mitmeid lisa funktsionaalsusi, mida OSS NGINX's ei ole.

## NGINX Plus omadused/funktsionaalsused
* HTTP/TCP/UDP koormusejaotur *(inglise k. Load Balancer)*
* Sisu vahemälusse salvestamine *(inglise k. Content Cache)*
* Veebiserver *(inglise k. Web Server)*
* Julgestuskontrollid *(inglise k. Security Controls)*
* Dünaamilised moodulid *(inglise k. Dynamic Modules)*
* Seire *(inglise k. Monitoring)*
* Kõrgkäideldavus *(inglise k. High Availability (HA))*
* Kubernetes Ingress kontroller *(inglise k. Kubernetes Ingress Controller)*
* Programmeeritavus *(inglise k. Programmability)*
* Meedia voogedastus *(inglise k. Streaming Media)*

## NGINX Plus toetatud jaotused
* Amazon Linux
** 2017.09 (x86_64)
* Amazon Linux 2
** LTS (x86_64)
* CentOS
** 6.5+ (i386, x86_64)
** 7.0+ (x86_64, ppc64le)
* Debian
** 8.0 (i386, x86_64)
** 9.0 (i386, x86_64)
* FreeBSD
** 10.4+ (x86_64)
** 11.1+ (x86_64)
* Oracle Linux
** 6.5+ (i386, x86_64)
** 7.0+ (x86_64)
* Red Hat Enterprise Linux
** 6.5+ (i386, x86_64)
** 7.0+ (x86_64, ppc64le)
* SUSE Linux Enterprise Server
** 12, 12 SP1 (x86_64)
* Ubuntu
** 14.04 LTS (i386, x86_64, aarch64)
** 16.04 LTS (i386, x86_64, ppc64le, aarch64)
** 18.04 LTS (x86_64)

## Populaarsus
Novembris 2018 läbi viidud Netcrafti Veebiserverite uuringust selgus, et NGINX omab on 21.71 protsendilist turuosa veebiserverite tootjate hulgas. Tänu sellele on NGINX positsioneerinud end Microsofti järel teisele kohale. Uuringus osales 1,652,185,816 lehekülge, 226,752,928 unikaalset domeeni ja 8,048,899 veebiserverit.

## Viited
USS Enterprise

**USS Enterprise** on mitme aluse nimi:

## USA merevägi
* **[[USS Enterprise (CVN-65)]]**, tuumalennukikandja (1961–2017)
Voronja galerii

**Voronja galerii** on Peipsiääre vallas Varnja külas asuv suvegalerii, mille 2013. aastal asutasid Kaili Kask ja Raul Oreškin. Galeriiks on kohandatud tüüpilise vanausuliste elamu juurde kuuluv paadikuur. Igal suvel pannakse üles uus näitus, mille koostab iga kord erinev kuraator. Viimastel aastatel on näitus laienenud ka aeda.

Alates 2016. aastast korraldatakse Tartus korterinäitusi. 

2018. aasta veebruaris käivitas galerii kunstiprogrammi "Lätted", mille osana avati üle Eesti 9 näitust kunstnike sünni- või lapsepõlvekodudes. "Lätted" kuulus EV100 kunstiprogrammi.

2019. aastal kasvas Voronja galerii aastalõpunäitusest "tARTu pood" välja samanimeline galerii, mis 2023. aastal nimetati HAKI galeriiks ning mis tegutses Aparaaditehases 2024. aasta lõpuni.

2020. aastal alustas galerii Skulptuuride aia rajamist Peipsiveerele. Samal aastal ilmus Petrone Prindi kirjastuse eestvedamisel Raul Oreškini raamat "Minu Peipsiveer. Unes ja ilmsi" Voronja galerii tegevusest. 

Alates 2022. aastast kuulub Voronja galerii Kunstiasutuste Liitu, olles ise üks selle asutajaliikmetest. 

Alates 2023. aastast pakub Voronja galerii talveperioodil kunstnikele residentuuriprogrammi. 

Alates 2025. aastast arendavad galeristid Kaili Kask ja Raul Oreškin Tartus Lubja tänaval uue kontseptsiooniga Mikrogaleriid. Nõukogudeaegset garaažikompleksi kutsutakse Mikro-Veneetsiaks. 

## Näitused
* 2014 Kiwa: "Ajutine valitsus. Nelikend aastat punki"
* 2015 Mari Kartau: "Comeback"
* 2016 Sandra Jõgeva: "Usu küsimus"
* 2017 Peter Belyi: "Avatud piirid"
* 2018 Otso Kantokorpi: "Seitse õde"
*2019 Indrek Grigor ja Valts Miķelsons: "Wanderlust"
*2020 Vahur Afanasjev: "Kättemaks. Mесть. Revenge"
*2021 Kaija Põhako-Esko ja Tõnu Esko: "Kolmainsus – Teadus. Kunst. Ulme“
*2022 Kadri Noormets: "IKOONILINE. eesmärk ja ettekääne"
*2023 Stina Leek: "Ajuokse tagurpidi suvetuur"
*2024 Kaili Kask ja Raul Oreškin: "Tulevikuvaated"
*2025 Kalli Kalde: Metsik aed, metsik aeg"

## Tunnustus

* 2016 Tartu Kultuurikandja auhind (kultuurikorraldaja: Voronja galerii korterinäituste meeskond – Kaili Kask ja Raul Oreškin)
* 2016 Kultuurkapitali Tartumaa ekspertgrupi aastapreemia – Voronja galerii, aasta kultuuritegija
* 2017 Kultuurkapitali Tartumaa ekspertgrupi aastapreemia – Kaili Kask ja Raul Oreškin, aasta kultuuritegijad
* 2020 Peipsimaa Turism – Voronja galerii, Peipsimaa aasta turismitegu
* 2021 Eesti Teadusagentuur – Voronja galerii suvenäitus „KOLMAINSUS – Kunst. Teadus. Ulme”, teaduse populariseerimise I auhind
* 2023 Kultuurkapitali aastapreemia – Kaili Kask ja Raul Oreškin, Voronja galerii ellukutsumine ja käimashoidmine ning koostöö erinevate kogukondadega

## Viited
Meteliai

**Meteliai** on küla (endine linn) Leedus Lazdijai rajoonis Seirijai vallas. Küla asub Metelysi ja Dusia järve vahelisel kahe kilomeetri laiusel maaribal. 

Meteliais on Meteliai regionaalpargi direktsioon. Küla lähistel Širvintase metsas kasvavad looduskaitse all olevad Širvintase suur tamm ja õõnes tamm, vaatamisväärsuseks on veel aastal 1822 valminud katoliku kirik.

## Asula nimi

Küla on nime saanud Metelysi järve järgi.

Kohaliku legendi järgi olevat küla nimetatud mündi (leedu keeles *mėta*) järgi. Teise rahvapärimuse kohaselt on küla nimetatud metssigade (kohalikus murdes *meiteliai*) järgi. Küla ümbruse metsades olevat sigadele ajujahti peetud ja see seajooksutamisepaik (*meiteliai atbėga*) lühenenud siis Meteliaiks.

## Ajalugu

Küla kohta pärinevad esimesed teated aastast 1508. See kuulus algul Simnase mõisale, mis oli riigimõis. Küla kuulus Trakai vojevoodkonda ja Trakai maakonda. Aastal 1574 rajati sinna kuninglikud hobusetallid, kuigi küla elanike traditsiooniliseks tegevusalaks jäi kalakasvatus. 

Teadaolevalt olid esimesed omanikud olid Sakavičiused, seejärel Radziwillid ja alates XVII sajandist Sapiehad. Aastal 1619 valmis esimene kirik ja Meteliaist sai kohaliku kihelkonna keskus. XVII sajandil sai Meteliai linna staatuse.

Aastast 1800 kujunes sealne mõis riigimõisaks. Aastail 1818–1822 ehitati Meteliaisse uus kirik, ent vana kiriku sisustus säilitati. Aastal 1822 rajati ka Dusia järve äärde Kryžiai kabel, kus asub koopia Baruny Jumalaema ikoonist. Meteliai kaotas linnaõigused aastal 1832. Tsaariajal oli asula venekeelne nimekuju Метеле. 1823. aastal elas Meteliais 69 juuti, külas oli 549 elanikku ja lisaks veel 187 elanikku Meteliai mõisas.

Teise maailmasõja järel tegutsesid Meteliai ümbruskonnas Leedu metsavennad. Nõukogude võimud küüditasid neli Meteliai elanikku. Nõukogude perioodil oli küla kalakasvatusmajandi keskasulaks.

Meteliai2.JPG|Meteliai kirik
Meteliai, skveras.JPG|Väljak Meteliais
Meteliai, šventorius.JPG|Meteliai kirikuaed
Kryžių_koplyčia.JPG|Kryžiai kabel
Didysis_Širvinto_ąžuolas.JPG|Širvintase suur tamm
Metelys1.JPG|Metelysi järv


## Viited

## Välislingid

*Küla portaalis vietoves.Lt
Pulmanaljad

**Pulmanaljad** olid Eesti talupojapulmas tembutamised pulmaliste lõbustamiseks pulmarituaalide vaheaegadel.

Pulmanaljad olid nii ajaviiteks kui rahakogumiseks mõeldud ettevõtmised. Kui talupojapulmades rituaalne osa aja jooksul vähenes, siis suurenes just pulmanaljade osakaal. Pärimusliku tausta, ent tugeva improvisatsioonilise lisandiga pulmanaljad olid põhiliselt kahesugused: ühelt poolt teatavad talitused (nt rehepeksmine, kohtumõistmine, tohterdamine, oksjonipidamine, titeristimine, veski tegemine jne), teiselt poolt maskeeringud (loomad, teatud tüüpi inimesed jne). 
Pulmanaljad olid teatavaks võistluseks saajarahva ja vakarahva vahel. Ühed pulmalised (peiupoolsed mõrsjakodus ja vastupidi) püüdsid pulmamajast ära viia pruuti, tüdrukuid, pulmalauda jms, kuna vastaspool pidi valvama ja neid takistama. 

Levinumad pulmanaljad olid veel ebamõrsja esitamine; peiupoiste ja pruuttüdrukute karistamine, kui nad kombe kohaselt koos ei maganud; võltslaulatus; kupulaskmine; arstimine jne, lisaks muud töid-talitusi matkivad mängud.

## Vaata ka
*pulmapukk
*pulmahani
*pulmahobune
*pulmakell
*pulmakohus
*pulmaratsanik
*pulmasünnitaja
*pulmatohter
*valeviinad
*valtsnoorik

## Viited
Pulmaleib

**Pulmaleib** oli eesti talupojapulmadeks küpsetatud leib - odrajahust karask, kakk või odraleib.

19. sajandi keskpaiku tehti pulmaleib kodus jahvatatud ja hästi sõelutud rukkijahust, segatud keeva veega, leiba nimetati peenleivaks. Hiljem hakati pulmaleiba tegema veskis jahvatatud rukkipüülist. Magushapu peenleib oli eesti talus pühade-, pulma- ja matuseleivaks veel 1930. aastate paiku. Pulmaleibade kuju erines tavaleibade omast ning suurus sõltus pulmaliste arvust. Pulmaleivaga olid seotud mitmed noorpaarile leivaõnne taotlevad kombed. Nii pidi kogu pulmapeo ajal üks terve leivapäts puutumatult seisma. See tagas uskumuste kohaselt perekonnale õnne ja peletas eemale toidumured.

Pulmaleib oli tavalisest maitsvam ja suurem, sageli rattakujuline, mitmesuguste märkidega ehitud leib. Leib oli laual (laua otstel) juba enne pulmaliste tulekut, leiba võisid lõigata ainult pulma ametmehed - pruudikodus pruudivend, peiukodus ajumees või isamees. 

## Viited
Sonop

**Sonop** on linn Lõuna-Aafrika Vabariigis Loodeprovintsis Bojanala Platinumi ringkonnas Madibengi vallas.

Lõuna-Aafrika Vabariigi 2011. aasta rahvaloenduse andmetel oli Sonopi elanikest mustanahalisi aafriklasi 80,45%, valgeid 18,85%, värvilisi 0,56%, India või Aasia päritolu inimesi 0,06% ja teisi 0,11%. Tsvana keelt pidas emakeeleks 38,17%, afrikaani keelt 18,32%, tsonga keelt 15,98%, pedi keelt 10,06%, suulu keelt 3,45%, venda keelt 2,75%, inglise keelt 2,43%, sotho keelt 2,04%, ndebele keelt 1,48%, koosa keelt 1,36%, svaasi keelt 0,83%, viipekeelt 0,14% ja teisi keeli 2,98%.

## Viited
Évora

**Évora** on linn Portugalis Alentejos, Évora ringkonna ja Évora valla keskus. Évora vald on üks Portugali suurimaid, selle pindala on 1307,08 km²

Évora vanalinn kuulub UNESCO maailmapärandi nimistusse.

Linnas on toomkirik ja Évora ülikool.

## Viited

## Välislingid

*http://www.cm-evora.pt/
Mooinooi

**Mooinooi** on linn Lõuna-Aafrika Vabariigis Loodeprovintsis Bojanala Platinumi ringkonnas Madibengi vallas.

Mooinooi on kaevanduslinn, piirkonnas kaevandatakse plaatinat ja kroomi.

Lõuna-Aafrika Vabariigi 2011. aasta rahvaloenduse andmetel oli Mooinooi elanikest valgeid 58,42%, mustanahalisi aafriklasi 37,95%, värvilisi 2,89%, India või Aasia päritolu inimesi 0,21% ja teisi 0,51%. Afrikaani keelt pidas emakeeleks 59,22% inimesi, tsvana keelt 13,13%, inglise keelt 5,73%, sotho keelt 5,36%, koosa keelt 4,67%, tsonga keelt 3,36%, suulu keelt 2,46% ja pedi keelt 2,35%.

## Viited
Sandfontein

**Sandfontein** on linn Lõuna-Aafrika Vabariigis Loodeprovintsis Bojanala Platinumi ringkonnas Moses Kotane vallas.

Lõuna-Aafrika Vabariigi 2011. aasta rahvaloenduse andmetel oli Sandfonteini elanikest mustanahalisi aafriklasi 99,66%, India või Aasia päritolu inimesi 0,15%, värvilisi 0,14%, valgeid 0,02% ja teisi 0,02%. Tsvana keelt pidas emakeeleks 73,37% inimesi, pedi keelt 11,09%, tsonga keelt 4,06%, koosa keelt 3,63%, suulu keelt 2,32%, sotho keelt 2,05% ja inglise keelt 0,99%.

## Viited
Püha Marta maja

**Püha Marta maja** ehk **Domus Sanctae Marthae** on Vatikanis Rooma Peetri kiriku kõrval asuv hoone, mis on kasutusel külalistemajana Püha Tooli ametiasjus külastavatele vaimulikele ja hotellina paavsti valival konklaavil osalevatele kardinalide kolleegiumi liikmetele.

Hoone valmis 1996. aastal, paavst Johannes Paulus II valitsemisajal, ja on nimetatud püha Marta järgi, kes oli Maarja ja püha Laatsaruse õde.

Paavst Franciscus elas majas alates oma valitsemisaja algusest 2013. aasta märtsis kuni surmani aprillis 2025, keeldudes traditsioonilistest paavsti eluruumidest Apostlikus palees.

## Viited

## Välislingid
*
Hameln-Pyrmonti kreis

**Hameln-Pyrmonti kreis** on kreis (*Landkreis*) Saksamaal Alam-Saksi liidumaal.

Kreisi pindala on 796 km². 31. detsembril 2016 elas seal 148 265 inimest.

Kreis külgneb (põhjast ja päripäeva) Schaumburgi kreisi, Hannoveri regiooni, Hildesheimi kreisi ja Holzmindeni kreisiga ning Nordrhein-Westfaleni liidumaaga (Lippe kreis).

## Ajalugu

Hamelni kreis loodi 1885. aastal Preisimaa Hannoveri provintsis. Sel ajal oli Pyrmonti linn Waldeck-Pyrmonti vürstkonna osa. 1921. aastal otsustas Pyrmont rahvahääletusega Waldeck-Pyrmontist lahkuda ja Preisimaaga ühineda. Preisimaa valitsus ühendas linna Hamelni kreisiga, mis sai uueks nimeks Hameln-Pyrmont.

1923. aastal sai Hamelnist kreisivaba linn ja see ei olnud kreisi osa kuni 1973. aastani, mil see taasliidendati. Kreisi territooriumi edasised laiendamised toimusid 1974. ja 1977. aastal, kui kreisiga ühendati Bad Münder am Deisteri ja Hessisch Oldendorfi linn.

## Loodus

Kreis paikneb Weserberglandi mägede põhjaosas. Weseri jõgi siseneb kreisi lõunast, voolab läbi Hamelni ja lahkub loodes Rintelni suunas.

## Linnad ja vallad

## Vaata ka
* Hannoveri-Braunschweigi-Göttingeni-Wolfsburgi metropolipiirkond

## Viited

## Välislingid

* Hameln-Pyrmonti koduleht
Kuulueit

**Kuulueit** (ka *kosjamoor*) oli eesti talurahva kommetes naine, kes saadeti neiu juurde eelkosja ehk kuulama, kas kosjad võetakse vastu või ei. 

Kuulueit oli vanem naine, enamasti kas isamehe naine või peiu ema. Kuulama läks kuulueit kas teisipäeva või neljapäeva õhtul, kaasas  pudel viinaga (ehk **kuuluviin**). Kuulamine toimus vanemal ajal kaudse, mitte otsese jutuna. Kuulueit läks tuppa, istus ja kiitma kositavat neidu. Seejärel viis jutu kosilasele, kiites ka teda ja tema peret.  Kui siis pudel viina välja võeti, said neiu vanemad eesmärgist aru. Pudeli vastuvõtmine (ja sellest joomine) neiupere poolt tähendas luba kosja tulla, pudeli tagasiandmine tähendas, et kosilast ei soovita.

## Viited
Kirnmann

**Kirnmann** on eesti perekonnanimi.

Nimede eestistamisel määrati Kirnmann-nimelistele isikutele uueks perekonnanimeks Alas, Kaljas, Keerma, Kerno, Kernu, Kernumees, Kiirmaa, Kirna, Kirno, Kirnu, Kuimets, Kuiva, Tüünela.

*Kirnmann* (*Kirnman*) on unikaalne perekonnanimi, mida on pandud vaid Kukevere mõisas Ambla kihelkonnas Järvamaal.

2020. aasta 1. jaanuari seisuga on perekonnanimi *Kirnmann* Eestis 15 mehel ja 7 naisel. Nimekuju *Kirmann* kandjaid on 2020. aasta 1. jaanuari seisuga vähem kui 5.

## Viited
Araabia Võitlusliikumine Ahvazi Vabastamise Eest

**Al-Ahvaziya** või **Araabia Võitlusliikumine Ahvazi Vabastamise Eest** (araabia keeles حركة النضال العربي لتحرير الأحواز‎; ingliskeelsest nimest lühendatult **ASMLA**) on araabia rahvuslik separatistlik rühmitus, mis võitleb Khūzestāni provintsi Iraanist sõltumatu araablaste riigi loomist. Iraani valitsus klassifitseerib liikumist terroristlikuks ühenduseks.

## Ajalugu
Aastal 1999 asutasid Khuzestani iseseisvusaktivistid Ahmad Mola Nissi ja Habib Yabar Ahvazi ASMLA liikumise, et tugevdada poliitilist võitlust Khuzestani provintsi iseseisvuse eest.

12. juunil 2005 võttis liikumine vastutuse nelja pommi õhkimise eest, rünnakus hukkus 8 ning sai vigastada 75 inimest.

24. jaanuaril 2006 õhkis ASMLA Ahvāzi linnas kaks pommi, tappes 9 nings vigastades 46 inimest. Esimene pomm plahvatas kell 9.30 Samani pangahoone ees. Teine pomm plahvatas pool tundi hiljem valitsuse keskkonnaagentuuri hoone ees. Iraani valitsus süüdistas alguses Iraaki, kuid järgmisel päeval võttis rünnaku eest vastutuse hoopis ASMLA. Iraani võimud vahistasid pommirünnakuga seoses 50 inimest.

16. mail 2015 võttis liikumine vastutuse rünnaku eest Iraani keskvalitsuse büroole Susangerdis. 

3. jaanuaril 2017 väitis ASMLA relvastatud tiib, Al-Nasser Mohiuddini märtrite brigaad, et õhkis Lääne-Khuzestanis kaks naftajuhet; Teheran lükkas väite ümber ning väitis, et Iraani araablaste seas puuduvad separatistlikud vaated. ASMLA avalikustas, et sihtmärkideks olnud naftajuhtmed hävitati täielikult ning sellega õnnestus Iraani valitsusele tekitada "suuri kahjustusi ja kütusekulu". Pärast rünnakut ütles üks ASMLA relvastatud tiiva juhtidest, et 2017. aasta tuleb liikumise jaoks eelnevatest erinev, kuna paika on pandud täpne ja laiaulatuslik plaan "pärsia vaenlase" majanduslike tugipunktide ründamiseks.

Ahmed Mola Nissi, ASMLA pikaaegne juht, lasti 8. novembril 2017 oma kodu ees Haagis Hollandis maha.

22. septembril 2018 võttis Yaqoob Al-Ahvaz lühiintervjuus Iran International TV-le ASMLA nimel vastutuse samal päeval toimunud Ahvāzi sõjaväeparaadi rünnaku eest. Ta ütles, et tema rühmitus, Ahvazi rahvuslik vastupanu, on osa Araabia Võitlusliikumisest Ahvazi Vabastamise Eest ning rühmitustel pole muud valikut, kui valitsusele vastu hakata. 23. septembril postitati Haagist liikumise veebilehele teade, et ASMLA polnud rünnakuga seotud, rünnaku viis läbi rühmitus, mis heideti ASMLA-st välja juba 2015. aastal.

## Vaata ka
*Ahvazi rahvuslik vastupanu

## Viited
Celia Roose

**Celia Roose** (sündinud 13. augustil 1964) on eesti muusik ja muusikaõpetaja.

Ta on lõpetanud 1989. aastal Tallinna Konservatooriumi. Aastatel 1985–1989 töötas ta Tallinna 44. Keskkoolis muusikaõpetajana. Aastatel 2003–2011 oli ta Võru Muusikakooli direktor. Alates 2013. aastast on ta olnud Lüllemäe Põhikooli muusikaõpetaja.

Ta on Tartu Ülikooli Viljandi kultuuriakadeemia pärimusmuusika dotsent. 

Ta on ansambli Sannalise' liige.

## Tunnustus

* 2011 stipendium "Ela ja sära"
* 2012 Tartu Ülikooli aumärk
*2014 Riho Pätsi Koolimuusika Fondi stipendium
*2016 Pärimuskultuuri preemia
*2026 Valgetähe V klassi teenetemärk

## Viited
Kuulamine (etnoloogia)

**Kuulamine** oli eesti talurahva komme teha eelnevat maakuulamist, kas kosjad võetakse vastu või mitte. 

Et rahvausu järgi kosimiselt tühjalt tagasitulemine ennustas õnnetust, siis eelnes ülemaalise kombena kuulamine. Üldlevinud tava oli läkitada kuulueit (ka *kosjamoor*), teisipäeva või neljapäeva õhtul neiu koju kosjakaupa tegema. Kuulueideks oli vanem naine, enamasti mõni peiu vanem naissugulane. Kosjakaubaks pakuti pudel viina. 

Kuulamine toimus vanemal ajal kaudse, mitte otsese jutuna. Kuulueit kiitis nii kositavat ja tema peret kui ka kosilast ja tema majapidamist. Kui siis pudel viina välja võeti, said neiu vanemad eesmärgist aru. Peamiseks n-ö küsijaks oli viinapudel. Kui sellest joodi, oli luba kosja tulla (tavaliselt nädala pärast). Kui pudel jäeti puutumata, siis kosilast ei soovitud. Sellest ka nimetus "väikesed viinad" soodsalt lõppenud kuulamise kohta. Kuulamisele järgnesid kosjad ehk "suured viinad".

Oli ka muid eelkosjade viise. Mulgimaal viis noormees kevadel neiu akna taha *kosjakase*. Kui kask tuppa toodi, võis kosja minna; kui tuppa ei viidud, siis ei tahetud seda kosilast. Mõnel pool (Kodavere, Rapla) viskas noormees tuppa suure sileda kosjapulga. Kui see vastu võeti, võis kosja tulla.
 
## Viited
2018. aasta Ahvāzi sõjaväeparaadi rünnak

22. septembril 2018 rünnati Edela-Iraani Ahvāzi linnas sõjaväeparaati. Nii separatistlik liikumine Araabia Võitlusliikumine Ahvazi Vabastamise Eest kui ka äärmusrühmitus Iraagi ja Levandi Islamiriik (ISIS) võtsid rünnaku eest vastutuse.

## Rünnak
Tegemist oli Iraani-Iraagi sõja iga-aastase mälestusparaadiga. Kohaliku aja järgi kell 9 hommikul avasid neli sõjaväevormis meest paraadi pihta lähedal asuvast pargist tule. Farsi uudisteagentuuri andmetel tulistasid ründajad tsiviilisikute pihta ning püüdsid tabada ka poodiumil seisnud ametnikke.

## Hukkunud
Kohaliku asekuberneri Ali Hosein Hoseinzadeh' sõnul tapsid julgeolekujõud neljast ründajast kaks ning võtsid kaks vahi alla. Rahvusvahelise meedia andmetel hukkusid kõik neli tule avanut. Rünnakus hukkus vähemalt 29 inimest, kelle seas oli ka Islami revolutsioonilise kaardiväe sõdureid; üle 53 inimese sai haavata, haavatute seas oli ka lapsi. Paljud viidi kriitilises seisundis haiglasse, oodata on hukkunute arvu kasvu.

## Vastutus
Esimesena võttis rünnaku eest vastutuse Araabia Võitlusliikumine Ahvazi Vabastamise Eest, hiljem tuli ka ISIS välja väitega, et rünnak oli nende kätetöö. 

Iraani riigimeedia teatel viisid rünnaku läbi "takfiri püssimehed".

## Vastukaja
Iraani kõrgeim juht 'Alī Khāmene'ī kirjutas oma veebilehel: "See veresaun on järjekordne Ameerika Ühendriikide käpiknukkudest separatistide kuritöö, nende eesmärgiks on luua meie kallis riigis ebaturvalisust." Ta kutsus ka julgeolekujõude üles võtma rünnaku korraldajad vastutusele. Iraani välisministeerium pöördus Hollandi, Ühendkuningriigi ja Taani valitsuste poole palvega "rünnak hukka mõista ning anda Iraani võimudele välja rünnakuga seotud, et nad Iraanis vastutusele võtta".

## Vaata ka
*2017. aasta Teherani rünnakud
*2018. aasta Iraanis
*2018. aasta septembri terroriaktide loend

## Viited
Rebas

**Rebas** (*Rebbas*) on eesti perekonnanimi.

Nimede eestistamisel määrati *Rebas* uueks perekonnanimeks isikutele, kelle perekonnanimi oli Repel.

Perekonnanime *Rebas* on pandud 10 Eestimaa ja 6 Liivimaa mõisas.

2020. aasta 1. jaanuari seisuga oli perekonnanimi *Rebas* 31 mehel ja 27 naisel. Nimekuju *Rebbas* kandjaid on 2020. aasta 1. jaanuari seisuga 8 meest ja 12 naist.

## Nime kandjaid
* Aho Rebas
*Hain Rebas
*Ly Rebbas
*Mare Rebas
*Robert Rebas

## Viited
Kosjaviin

**Kosjaviin** oli viin, mille kosilased kosja kaasa tõid. 

Kosjaviin oli põletatud suhkruga punaseks (tegelikult pruuniks) värvitud viin. Üks pudel oli mõeldud kohapeal joomiseks, teine pudel abiajamiseks (ehk *viinutamiseks*). Kosjaviina joomine oli märgiks kosjade vastuvõtmisest; kosjaviina joomisele eelnes kosjajutt ja mõrsja ülesleidmine või väljaotsimine, järgnes kinkide vahetamine ja söömine. 

## Viited
Mart Einpalu

**Mart Einpalu** (sündinud 16. oktoobril 1973);  on eesti telekommunikatsioonispetsialist.

Ta oli aastail 2003–2016 AS Levira juht.

## Viited
Euroopa Liidu Teataja

**Euroopa Liidu Teataja** (inglise keeles *Official Journal of the European Union*; eestikeelne lühend **ELT**) on Euroopa Liidu ametlik väljaanne, milles avaldatakse õigusaktid ja muud dokumendid.

Euroopa Liidu Teataja ilmub igal tööpäeval kõigis Euroopa Liidu liikmesriikide ametlikes keeltes.

ELT on peamine EUR-Lexi andmeallikas. Õiguslikult siduvad on üksnes ELT-s avaldatud õigusaktid. 

Euroopa Liidu Teataja koosneb kahest seotud seeriast: 
***L** sisaldab õigusakte (määrused, direktiivid, otsused, soovitused ja arvamused), 
***C** sisaldab teavet ja teatisi (sh Euroopa Kohtu ja Üldkohtu otsused, lahendid),
:ning allseeriatest:
* **CA**-allseeria (**S**-seeria avalike hangete pakkumiste avaldamiseks),
* alates 1. jaanuarist 2016 kasutusele võetud allseeria **I** (**LI** ja **CI**).

Väljaande esimene number ilmus 1952. aasta 30. detsembril „Euroopa Söe- ja Teraseühenduse Teataja“ nime all (*Official Journal of the European Coal and Steel Community*). Vahepealne nimetus&#160;– „Euroopa Ühenduste Teataja“&#160;– muudeti praegusele kujule Nice'i lepingu jõustumisel 2003. aasta 1. veebruaril.

Väljaande elektrooniline versioon on kasutatav alates 2013. aasta märtsist. Alates 2013. aasta 1. juulist on ELT elektrooniline versioon (e-ELT) autentne ning õiguslikult siduv.

## Viited

## Välislingid
* Euroopa Liidu Teataja võrguversioon
Kortin

**Kortin** on eesti perekonnanimi.

Nimede eestistamisel määrati Kortin-nimelistele isikutele uueks perekonnanimeks Kaljuvee, Kortna, Kõrgnurm ja Toomet.

*Kortin* on unikaalne perekonnanimi, mida on pandud vaid Tärivere mõisas Iisaku kihelkonnas Virumaal.

2020. aasta 1. jaanuari seisuga on perekonnanimi *Kortin* Eestis 10 mehel ja 22 naisel.

## Viited
Johannes Paulus II rajatud titulaarkirikud

Siin on loetletud paavst Johannes Paulus II poolt rajatud 53 titulaarkirikut koos nende rajamiskuupäevadega.

## 25. mai 1985
#Gesù Buon Pastore alla Montagnola
#Nostra Signora di Coromoto in S. Giovanni di Dio
#San Anselmo all'Aventino
#Santa Elena fuori Porta Prenestina
#Santa Immacolata Concezione di Maria a Grottarosa
#San Giovanni Evangelista a Spinaceto
#San Giovanni Evangelista e Petronio
#San Giovanni della Pigna
#Santa Maria delle Grazie a Via Trionfale
#Santa Maria delle Grazie alle Fornaci fuori Porta Cavalleggeri
#Santa Maria Immacolata di Lourdes a Boccea
#Santi Nome di Maria a Via Latina
#San Paolo della Croce a "Corviale"
#Santa Sofia a Via Boccea

## 28. juuni 1988
#Beata Vergine Maria del Monte Carmelo a Mostacciano
#San Benedetto fuori Porta S. Paolo
#San Frumenzio ai Prati Fiscali
#San Gabriele Arcangelo all'Acqua Traversa
#Santi Giacchino ed Anna al Tuscolano
#Santa Maria Madre del Redentore a Tor Bella Monaca
#Santa Maria "Regina Mundi" a Torre Spaccata
#Santa Maria "Regina Pacis" a Monte Verde
#Santi Martiri dell'Uganda a Poggio Ameno
#Spirito Santo alla Ferratella

## 28. juuni 1991
#Nostra Signora di Guadalupe e San Filippo Martire in Via Aurelia
#San Atanasio a Via Tiburtina
#San Giuseppe all'Aurelio
#San Ignazio di Loyola a Campo Marzio
#San Luigi Maria Grignion de Montfort
#San Spirito in Sassia

## 26. november 1994
#Santi Aquila e Priscilla
#San Gerardo Maiella
#San Giulano dei Fiamminghi
#Santi Redentore a Valmelaina
#San Ugo
#Santi Urbano e Lorenzo a Prima Porta

## 21. veebruar 1998
#Santa Agnese in Agone
#San Andrea al Quirinale

## 21. veebruar 2001
#Dio Padre Misericordioso
#San Antonio in Campo Marzio
#San Francesco d'Assisi ad Acilia
#San Francesco Saverio alla Garbatella
#San Gregorio Magno alla Magliana Nuova
#San Liborio
#Santa Maria della Speranza
#Santa Maria Domenica Mazzarello
#Santa Silvia
#Trasfigurazione di Nostro Signore Gesú Cristo

## 21. oktoober 2003
#Santi Domenico e Sisto
#San Giustino
#Santa Lucia del Gonfalone
#San Maria in Montserrato degli Spagnoli
#San Saturnino
Pulmatoit

**Pulmatoit** oli  eesti talupojapulmas pulmalistele pakutud toit. 

Varasematel aegadel oli toit kesine - aganaleib, silgud, jahurokk jne. Alates 19. sajandist muutus pulmalaud rikkalikumaks seoses
kartulikasvatuse levikuga. 

Iga perekond võttis pulma kaasa pulmakoti, vallalised toitu kaasa ei võtnud. Noormeestel olid kaasas viinad või õlleankur. Pulmade peatoit oli pulmaleib. Kogu pulmapeo ajal pidi üks terve leivapäts puutumatult seisma. See tagas uskumuste kohaselt perekonnale õnne ja peletas eemale toidumured. Pulmalaual ei puudunud ka liha (sealiha ja lambaliha). Kagu-Eestis oli tavapärane pulmatoit seapea, kas keedetult või kerisel küpsetatult. Seasink oli pulmatoit peaaegu kogu mandriosas.

Pulmatoitudeks olid veel ka kala, kartul, tanguvorst ja sai. Joogiks pakuti odralinnastest õlut (või kalja) ja viina. Supp oli tavaliselt lõputoiduks. Kohalikke erinevusi toidu pakkumisel oli rohkesti.

## Viited

## Välislingid
Pulmatoit, ERM Fk 1740:112, Eesti Rahva Muuseum, https://www.muis.ee/museaalview/779716
Moon Jae-in

**Moon Jae-in** (korea keeles 문재인; sündinud 24. jaanuaril 1953 Geojes) on Lõuna-Korea poliitik, kes oli 10. maist 2017 kuni 10. maini 2022 Lõuna-Korea president.
Eesti Panga Viljandi osakonna hoone

**Eesti Panga Viljandi Osakonna hoone** on ehitis Viljandis aadressil Vabaduse plats 2. Hoones tegutseb Viljandi riigimaja.

Hoone arhitekt on Karl Burman.

## Ajalugu
Neljakorruselist hoonet asuti ehitama 1926. aasta septembris ja see valmis 1927. aasta novembris. Ehituse maksumus oli ligi 16 miljonit Eesti marka. Valmimise järel oli tegemist Viljandi moodsaima, suurima ja uhkeima ehitisega. Tasuja puiestee 2 asunud hoone esimesel korrusel asusid postkontor ja telefonikeskjaam, teisel korrusel Eesti Pank, kolmandal ja neljandal korrusel korterid. 

1941. aasta suvel sai telefonikeskjaamast üks  NSV Liidu SARKile allunud hävituspataljoni staape,  hävituspataljonlased süütasid komandör Mihhail Pasternaki käsul maja enne linna mahajätmist 8. juulil 1941 ja põlenud hoone seisis varemetes kuni 1950. aastate lõpuni. 1959. aastal lõpetati hoone taastamine lihtsustatud kujul ja sinna kolisid EKP Viljandi Rajoonikomitee, Viljandi Rajooni TSN Täitevkomitee ja ELKNÜ Viljandi Rajoonikomitee.

Eesti iseseisvuse taastamise järel asus hoones kuni 2017. aasta lõpuni Viljandi Maavalitsus. 2019. aastal muudeti hoone Riigimajaks.

## Viited

## Välislingid
*Margus Haav, Mitme riigikorra esindushoone on tundnud nii hiilgust kui viletsust, Sakala, nr. 4, 6 jaanuar 2018
Pruudipärg

**Pruudipärg** oli 19. sajandil eesti talupojapulmades mõrsja peaehe.

Pruudipärg oli kas riidest ja kunstlilledest või ostetud linnast (Lüganuse, Kuusalu, Risti, Kolga-Jaani, Setumaa);
lisaks võis olla mirdiokstest (Martna, Valjala, Helme) või ka elavlilledest (Viru-Nigula, Kose). 

Pruudipärg mängiti maha spetsiaalse, üle maa levinud laulu (Carl Maria von Weberi "Me pruudipärga punume") saatel. Algselt tõsimeelne, rituaalne toiming (asendas kohati tanutamist) muutus aja jooksul lõbustavaks mänguks. Kui esialgu usuti, et pruut saab sellest, kes sai pärja, siis hiljem mängiti pärg sellele, kellest sooviti saada pruuti. Pärast pruudipärja mahamängimist oli mõrsja astunud noorikuseisusse, seega ei tohtinud ka enam mõrsjat varastada. 

## Viited
Khorāsān

**Khorāsān** oli ajalooline piirkond Aasias, mis hõlmas tänapäeva Kirde-Iraani, Lõuna-Türkmenistani ja Lääne-Afganistani alad. 

Ajalooline piirkond ulatus põhja pool Amudarjast (Oxuse jõgi) lääne poole Kaspia mereni, lõuna pool Kesk-Iraani kõrbest kuni Kesk-Afganistani mäestikuni.

## Vaata ka
*Põhja-Khorāsāni provints
*Khorāsān-e Razavī provints
*Lõuna-Khorāsāni provints
*Horezm
Püss

**Püss** on pika rauaga ühemehe käsitulirelv. Tulistamiseks kasutatakse kuule või haavleid, mille viskelaenguks on püssi rauaõõnsusesse laetud püssirohi. Varasemate püsside rauaõõnsuse läbimõõt ulatus 2 kuni 3 sentimeetrini.

Laialdasemalt hakati  püsse kasutama 15. sajandil kindluste ja linnuste kaitsmisel. Esimesed püssid olid sõjapüssid musketid ja arkebuusid.
Püss (perekonnanimi)

**Püss** (*Buesch*, *Püs*, *Püss*) on eesti perekonnanimi.

Nimede eestistamisel määrati *Püss* uueks perekonnanimeks isikutele, kelle perekonnanimi oli Flint.

Perekonnanime *Püss* on pandud 5 Eestimaa ja 6 Liivimaa mõisas.

2018. aasta 1. jaanuari seisuga oli perekonnanimi *Püss* 79 mehel ja 101 naisel.

## Nime kandjaid
*Karl Püss

## Viited